**OIKAISUVAATIMUSOHJE (§ 27-30)**

Tähän päätökseen tyytymätön voi tehdä kirjallisen oikaisuvaatimuksen. Päätökseen ei saa hakea muutosta valittamalla tuomioistuimeen.

**Oikaisuvaatimusoikeus**

Oikaisuvaatimuksen saa tehdä:

* se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (**asianosainen**), sekä
* **kunnan jäsen**

**Oikaisuvaatimusaika**

Oikaisuvaatimus on tehtävä 14 päivän kuluessa päätöksen tiedoksisaannista. Oikaisuvaatimus on toimitettava Kristiinankaupungin kirjaamoon määräajan viimeisenä päivänä ennen kirjaamon aukioloajan päättymistä.

***Asianosaisen*** katsotaan saaneen päätöksestä tiedon, jollei muuta näytetä, seitsemän päivän kuluttua kirjeen lähettämisestä**.** Käytettäessä tavallista sähköistä tiedoksiantoa katsotaan asianosaisen saaneen tiedon päätöksestä kolmantena päivänä viestin lähettämisestä, jollei muuta näytetä.

***Kunnan jäsenen*** katsotaan saaneen päätöksestä tiedon seitsemän päivän kuluttua siitä, kun päätösluettelo on nähtävänä yleisessä tietoverkossa ([www.kristiinankaupunki.fi](http://www.kristiinankaupunki.fi)). **(2.7.2018)**

Tiedoksisaantipäivää ei lueta oikaisuvaatimusaikaan. Jos oikaisuvaatimusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa oikaisuvaatimuksen tehdä ensimmäisenä arkipäivänä sen jälkeen.

**Oikaisuvaatimusviranomainen**

Viranomainen, jolle oikaisuvaatimus tehdään, on **Kristiinankaupungin kaupunginhallitus**.

Postiosoite: **PL 13, 64101 Kristiinankaupunki** Faksinumero: 06 – 221 2275

Käyntiosoite: **Aitakatu 1, Kristiinankaupunki** Puhelinnumero: 06 – 221 6200 \*vaihde

Sähköpostiosoite: [**kristiinankaupunki@krs.fi**](mailto:kristiinankaupunki@krs.fi)Kirjaamon aukioloaika: klo 08:00-15:30

**Oikaisuvaatimuksen muoto ja sisältö**

Oikaisuvaatimus on tehtävä kirjallisesti. Myös sähköinen asiakirja täyttää vaatimuksen kirjallisesta muodosta.

Oikaisuvaatimuksessa on ilmoitettava:

* päätös, johon haetaan oikaisua
* se, millaista oikaisua vaaditaan
* millä perusteella oikaisua vaaditaan.

Oikaisuvaatimuksessa on lisäksi ilmoitettava tekijän nimi, kotikunta, postiosoite ja puhelinnumero. Jos oikaisuvaatimuspäätös voidaan antaa tiedoksi sähköisenä viestinä, yhteystietona pyydetään ilmoittamaan myös sähköpostiosoite.

**Muutoksenhakukielto**

L kunnallisesta viranhaltijasta 50 §:n 2. mom.:n mukaan viranhaltija ei saa valittamalla hakea muutosta viranomaisen päätökseen kunnallisen virkaehtosopimuslain 2 §:ssä tarkoitetussa asiassa eikä saattaa sitä oikaisuvaatimuksin tai hallintoriita-asiana ratkaistavaksi, jos hänellä taikka viranhaltijayhdistyksellä on oikeus panna asia vireille työtuomioistuimessa. Tätä sovelletaan vain viranhaltijaan, joka on jäsenenä sellaisessa viranhaltijayhdistyksessä, jolla on oikeus panna asia vireille työtuomioistuimessa, tai sen alayhdistyksessä.

Päätöksiä koskevia pöytäkirjan otteita ja liitteitä voi pyytää kaupunginhallitukselta (kirjaamo).